Source: https://www.informiran.si/portal.aspx?content=prekrsek-odvzem-izpita&showRightFrame=1
Timestamp: 2020-04-01 10:56:41+00:00
Document Index: 8442245

Matched Legal Cases: ['sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ']

Informiran.si - Odvzem vozniškega izpita
1. april 2020 | Prijava |
Kaj lahko storite, ko Vam grozi odvzem vozniškega dovoljenja (izpita)
V primeru hujšega prekrška, lahko voznik za posledico utrpi odvzem vozniškega dovoljenja (izpita).
Vendar pa zakon dovoljuje, da voznik, tudi v takšnem primeru, odvzem vozniškega dovoljenja prepreči.
V naslednjem članku bomo pogledali, kaj lahko storite v primeru, da Vam je bilo vozniško dovoljenje začasno odvzeto, oz. kako lahko odvzem vozniškega dovoljenja preprečite.
Vozniško dovoljenje, torej vozniški izpit se vozniku odvzame, kadar v dveh letih s storitvijo enega ali več prekrškov doseže, oz. preseže 18 kazenskih točk.
Za voznika začetnika ta meja znaša 7 kazenskih točk.
V pimeru, ko voznik stori takšen prekršek, da bo izgubil vozniško dovoljenje, prekrškovni organ predlaga sodišču začasen odvzem vozniška dovoljenja.
Če policist to ugotovi na kraju samem, vozniku takoj prepove nadaljnjo vožnjo in mu tudi odvzame vozniško dovoljenje.
Če se prekršek ugotovi s tehničnim sredstvom ali na drug način in voznik s kršitvijo ni seznanjen na kraju kršitve, o začasnem odvzemu vozniškega dovoljenja odloči sodišče s sklepom.
Sklep o začasnem odvzemu vozniškega dovoljenja
Sodišče mora o začasnem odvzemu vozniškega dovoljenja odločiti v 8 dneh od prejema zadeve.
Zoper sklep o odvzemu vozniškega dovoljenja lahko voznik v treh dneh od prejema sklepa vloži ugovor. Vendar je potrebno opozoriti, da ugovor ne zadrži izvršitve sklepa, torej začasnega odvzema vozniškega dovoljenja.
Voznik lahko v primeru začasnega odvzema, na sodišču vloži predlog, s katerim predlaga, da se mu začasno odvzeto vozniško dovoljenje vrne, dokler o zadevi ni odločeno.
V tem primeru mora voznik predlogu priloženo zdravniško spričevalo o opravljenem kontrolnem zdravstvenem pregledu po zakonu o voznikih, sicer se predlog zavrže.
Ta zdravniški pregled je možno opraviti v večini zdravstvenih domov, kjer ponujajo tovrstne preglede, celoten seznam izvajalcev, pa Vam je na voljo tu: Seznam pooblaščenih izvajalcev kontrolnih zdravstvenih pregledov voznikov.
Za vrnitev začasno odvzetega vozniškega dovoljenja morate podati predlog za vrnitev, ki bo vrnitev opravičeval na podlagi zakonskih kriterijev.
Takšen predlog lahko izdelate preko e-obrazca: Predlog za vrnitev začasno odvzetega vozniškega dovoljenja.
Predlog za vrnitev začasno odvzetega vozniškega dovoljenja
Sodišče ugodi predlogu za vrnitev začasno odvzetega vozniškega dovoljenja, če iz predloženega zdravniškega spričevala izhaja, da je oseba telesno in duševno zmožna za vožnjo motornih vozil, in če narava in pomen očitane kršitve, osebnost obdolženca, njegovo prejšnje življenje in druge okoliščine kažejo, da začasen odvzem ni neizogibno potreben za varnost cestnega prometa.
Odlog odvzema vozniškega dovoljenja
Če sodišče izda sklep o prenehanju vozniškega dovoljenja, lahko voznik na sodišču vloži predlog, s katerim sodišču predlaga, da se odvzem vozniškega dovoljenja odloži.
Predlog mora vložiti v 15. dneh od pravnomočnosti (sklep postane pravnomočen v 8. dneh po vročitvi) oz. od v 23. dneh od dneva vročitve sklepa o prenehanju veljavnosti vozniškega dovoljenja.
Tudi predlog za odlog izvršitve prenehanja veljavnosti vozniškega dovoljenja mora za uspešno odobritev vsebovati določene kriterije, na podlagi katerih sodišče lahko oceni utemeljenost ne-odvzema vozniške.
Takšen predlog lahko izdelate preko e-obrazca: Predlog za odlog izvršitve prenehanja veljavnosti vozniškega dovoljenja.
Voznik v primeru odloga v času preizkusne dobe, ki jo določi sodišče (od 6 do 24 mesecev), ne sme storiti hujšega prekrška in mora izpolniti obveznosti, ki jih določi sodišče na podlagi zakona o voznikih (udeležba v programu dodatnega usposabljanja za varno vožnjo ali udeležba v ustreznem rehabilitacijskem programu).
Za hujši prekršek se šteje prekršek, za katerega je predpisana stranska sankcija najmanj treh kazenskih točk v cestnem prometu ali stranska sankcija prepovedi vožnje motornega vozila.
Za hujši prekršek se šteje tudi vožnja brez veljavnega vozniškega dovoljenja za vožnjo vozil tiste oziroma tistih kategorij, v katero spada vozilo ali skupina vozil, ki ga vozi voznik v času prekrška, vožnja vozila v času izvrševanja prenehanja veljavnosti vozniškega dovoljenja oziroma prepoved uporabe vozniškega dovoljenja.
Tudi v tem primeru je potrebno priložiti zdravniško spričevalo o opravljenem kontrolnem zdravstvenem pregledu (če ni bilo priloženo že v postopku za vrnitev začasno odvzetega vozniškega dovoljenja).
Če sodišče ugotovi, da storilec v preizkusni dobi ni storil hujšega prekrška in da je izpolnil določene obveznosti, s sklepom odloči, da se vozniško dovoljenje vozniku ne odvzame.
obrazec za naročilo.
V kolikor imate težave s prikazom obrazca za naročilo, kliknite tu: Odvzem vozniškega dovoljenja.
Kako ugovarjati zoper odločbo oz. plačilni nalog prekrškovnega organa.
Vzeli mi bodo vozniško dovoljenje. Kaj naj storim?